МОДЕЛ УГОВОРА О ЈАВНОЈ НАБАВЦИ
Израда пројектно-техничке документације за изградњу нове болнице
( поновљен поступак )
редни број 0004/2024

Закључен између:

1. Наручиоца: Орган града Бора  (Градоначелник града Бора) Бор, ул. Моше Пијаде бр.3 ПИБ: 100568330,ЈБКЈС: 91494, Матични број: 07208529, Број рачуна: 840-164640-35, кога заступа  Александар Миликић,  градоначелник града Бора, (у даљем тексту: Наручилац)
и
2. Пројектант: 
2.1...........................................................................................................................
са седиштем у ............................................, улица .........................................., ПИБ:.......................... Матични број: ........................................
Број рачуна: ............................................ 
кога заступа................................................................... 
2.2 .........................................................................................................................
са седиштем у ............................................, улица .........................................., ПИБ:.......................... Матични број: ........................................
Број рачуна: ............................................ 
кога заступа................................................................... 
2.3 .........................................................................................................................
са седиштем у ............................................, улица .........................................., ПИБ:.......................... Матични број: ........................................
Број рачуна: ............................................ 
кога заступа................................................................... 
(у даљем тексту: Пружалац услуге- Пројектант )

       Напомена: У случају заједничке понуде сви понуђачи из заједничке понуде морају бити наведени под тачком 2.

УВОДНЕ ОДРЕДБЕ:

        Уговорне стране констатују:
-да је Наручилац на основу Закона о јавним набавкама (“Сл.Гласник РС” бр.91/2019 и 92/2023) спровео поступак јавне набавке услуга -Израда пројектно-техничке документације за изградњу нове болнице
-да је Наручилац је донео Одлуку о спровођењу отвореног поступка јавне набавке услуга бр.404-607/2024-II-01 од 28.06.2024.године – Израда пројектно-техничке документације за изградњу нове болнице-поновљен поступак,редни број 0004/2024  ; Ознака и назив из Општег речника набавке (CPV): 71320000 – услуге техничког пројектовања;
-да је Понуђач путем Портала доставио Понуду бр._______ од _________2024.године која се налази у прилогу овог уговора и његов је саставни део;
       -да понуда Понуђача у потпуности одговара техничким спецификацијама и другим захтевима из конкурсне документације;
       -да је Наручилац у складу са чланом 146.ЗЈН на основу понуде Понуђача и Одлуке о додели уговора  бр. _______ од _________2024.године изабрао горе наведеног Понуђача;
        (Извођач наступа са подизвођачем___________________________
из_____________ул._____________________, који ће делимично извршити предметну набавку и то у износу ____% укупне вредности дате понуде у  делу _________________________________________________.
(навести део предмета набавке који ће извршити подизвођач)


Предмет уговора
Члан 1.
          Предмет уговора је регулисање међусобних права и обавеза у вези са јавном набавком- Израда пројектно-техничке документације за изградњу нове болнице, број 0004/2024 а у свему према понуди Пројектанта број __________ од ___/___._______.године.
	Обавезује се Пројектант да за потребе Наручиоца изврши израду наведене пројектно-техничке документације у свему према конкурсној документацији и својој понуди из става 1. овог члана а која чини саставни део овог уговора..

Износ и начин плаћања
Члан 2.
	Вредност услуга које су предмет овог Уговора износи ______________ динара без обрачунатог ПДВ-а, односно ______________ динара са обрачунатим ПДВ-ом.
	Уговорне стране су сагласне да су јединичне  цене дате у обрасцу структуре цене фиксне и непроменљиве до краја реализације овог уговора.
Предметну услугу Наручилац ће платити сукцесивно Пројектанту након израде и предаје пројектно-техничке документације за изградњу нове болнице и записничке примопредаје између Наручиоца (лица која прате реализацију уговора) и пројектанта.

Средства за реализацију овог уговора су обезбеђена у буџету Града Бора за 2024. годину у износу од 16.666.666,67 динара без пдв-а односно  20.000.000,00 са пдв-ом;.
Обавезе које доспевају у наредној буџетској 2025. години биће реализоване највише до износа која ће за ту намену бити одобрена у тој буџетској години.          

.Члан 3.
Изведене услуге, Наручилац ће плаћати Пројектанту на основу уредно испостављених исправних и регистрованих е- фактура у року од 45 дана .
	Наручилац задржава право да одустане од израде једног или више пројеката односно техничке документације који су предмет овог уговора из оправданих разлога који се у тренутку спровођења поступка јавне набавке и закључења уговора нису могли предвидети, у ком случају Пројектанту плаћа само израду оне техничке документације израђене по налозима Наручиоца.
          Плаћање ће се вршити уплатом на текући рачун  Извођача бр._____________  код ________ банке.
          Наручилац задржава право промене начина плаћања услед објективних околности  доношењем анекса овог уговора.
                                                                                                    
Средства обезбеђења
Члан 4.
	Пројектант се обавезује да истовремено са закључењем уговора преда Наручиоцу једну регистровану сопствену соло меницу за добро извршење посла којом овлашћује наручиоца да може безусловно и неопозиво, без протеста и трошкова, вансудски иницирати наплату у висини од 10% од уговореног износа без обрачунатог ПДВ-а, с роком важења 30 дана дужим од рока важења уговора. Наручилац ће наплатити меницу уколико Пројектант не буде извршавао своје уговорне обавезе у роковима и на начин предвиђен уговором о јавној набавци и конкурсном документацијом.      					
                                                   Рокови за извршење услуге
                                                                  Члан 5.	
      	      Укупан рок за извршење услуге израде техничке документације износи ____ дана (максимално 120 дана ) од чега:
· [bookmark: _Hlk161317687]Рок за израду Урбанистичког пројекта са КТП-ом и Елаборатом о геотехничким условима изграње износи: ___ дана(максимално 25 дана ) ;
· Рок за израду Идејног решења износи: ___ дана( максимално 25 дана )
· Рок за израду Пројекта за грађевинску дозволу износи: ___ дана (максимално 50дана );
· Рок за израду Пројекта за извођење износи: ____ дана(максимално 20 дана ).

                                             Увођење у посао
                                                       Члан 6.
Рокови за извршење услуге која је предмет јавне набавке почињу да теку од дана увођења у посао.
Под увођењем у посао подразумева се издавање писаног налога Пројектанту за започињање израде техничке документације, сваке понаособ.

Обавезе Пројектанта
Члан 7.
Пројектант се обавезује да:
· услуге који су предмет овог Уговора изврши у уговореном року и квалитетно;
· се придржава прописа и стандарда за ову врсту услуга а поштујући пројектни задатак и инструкције Наручиоца;
· да достави техничку документацију у количини и на начин предвиђен конкурсном документацијом;
· да прихвати евентуалне измене уговора у складу са овим уговором и Законом о јавним набавкама.
                                                       
Обавезе Наручиоца
                                                                Члан  8.
	Наручилац је дужан да: 
· уведе Пројектанта у посао издавањем писаних налога;
· врши контролу квалитета извршене услуге;
· уредно плаћа извршене услуге у року и на начин дефинисан овим уговором;
· да раскине уговор и наплати средство финансијског обезбеђења у случају доцње према одредбама овог Уговора.

Продужење рока
Члан 9.
Рок за израду техничке документације из члана 5. овог Уговора може се продужити у следећим случајевима:
1) Природни догађаји (пожар, поплава, земљотрес) који су директно утицали на пословне просторије Пројектанта и онемогућили истом обављање делатности односно пружање услуга а самим тим и реализацију уговора;
2) Пробијање рокова Наручиоца у исплати уговореног износа.

	Пројектант је дужан да захтев за продужење рока поднесе Наручиоцу чим сазна за разлог због кога се рок може продужити а најкасније када утврди да основ за продужење рока утиче на рок за завршетак израде техничке документације.

Измена уговора
Члан 10.
	Наручилац може дозволити измену уговора услед непредвиђених околности, промене уговорне стране или повећања обима набавке као и у случају замене подизвођача, у смислу одредби чланова 157.-161. Закона о јавним набавкама.



Уговорна казна
Члан 11.
            У случају прекорачења појединачног рока за израду пројектно-техничке документације из члана 6. овог Уговора а који је настао кривицом Пројектанта, исти се обавезује да плаћа уговорну казну у висини од 2,5% дневно од укупне цене услуга, за сваки дан прекорачења рока, што Наручилац реализује умањењем плаћања по издатој регистрованој фактури.
	У случају да је за Наручиоца настала штета због неизвршења или доцње или несавесног или неквалитетног или делимичног извршења, а која превазилази вредност уговорне казне, Наручилац има право да захтева и накнаду штете.
	У случају прекорачења појединачног рока за више од 5% (два дана) за израду пројектно-техничке документације, Наручилац је дужан да наплати наплати средство финансијског обезбеђења за добро извршење посла и раскине уговор о јавној набавци.

                         Лица за праћење израде пројектне документације
Члан 12.
[bookmark: _Hlk161320411]	Лица за праћење реализације уговора и израде пројектне документације и биће одређени посебним Решењем Наручиоца.

Раскид уговора
Члан 13.
Свака од уговорних страна има право на раскид Уговора у случају неиспуњења уговорних обавеза друге уговорне стране као и у другим случајевима предвиђеним одредбама Закона о јавним набавкама и Закона о облигационим односима.
	О својој намери да раскине Уговор, уговорна страна је дужна да писаним путем обавести другу уговорну страну.
	Уговор ће се сматрати раскинутим даном пријема друге уговорне стране истог а по сачињавању писане изјаве о раскиду уговора. 
	У случају да уговорна страна којој се раскида уговор одбије пријем пошиљке са изјавом о раскиду уговора или буде непозната на адреси наведеној у Агенцији за привредне регистре, друга уговорна страна ће о истом сачинити службену белешку и потом објавити изјаву на својој огласној табли чиме ће се изјава сматрати примљеном а уговор раскинутим.	

Завршне одредбе
Члан 14.
	Уговорне стране су сагласне да се на њихова међусобна права, обавезе и одговорности, за све оно што није изричито уређено одредбама овог уговора, примењују одговарајуће одредбе Закона о облигационим односима.

Члан 15.
	Уговорне стране су сагласне да сва спорна питања у вези са применом овог уговора решавају споразумно, а ако то не буде могуће, утврђује се надлежност стварно надлежног суда у Бору.

Члан 16.
	Уговорне стране сагласно изјављују да им је уговор прочитан и протумачен, те га без примедби потписују у знак своје слободно изражене воље.

Члан 17.
	Овај Уговор је сачињен у 5 (пет) истоветних примерака од којих Наручилац задржава 3 (три) примерка а Пројектант 2 (два) примерка.

         ЗА ПРОЈЕКТАНТА						          ЗА НАРУЧИОЦА
 ___________________________		                        ___________________________
 
Напомена: 
-Модел уговора понуђач попуњава  у складу са понудом и потписује, чиме потврђује да је сагласан са садржином модела уговора. 
-Уколико понуђачи подносе заједничку понуду, група понуђача може да се определи да модел уговора потписују сви понуђачи из групе понуђача или група понуђача може да одреди једног понуђача из групе који ће попунити и потписати модел уговора  што ће бити дефинисано споразумом који је саставни део заједничке понуде.
-У случају подношења заједничке понуде, односно понуде са учешћем подизвођача, у моделу уговора морају бити наведени сви понуђачи из групе понуђача, односно сви подизвођачи.
-Модел уговора представља садржину уговора који ће бити закључен са изабраним понуђачем.
